# 2 ซามูเอล 5
2 ซามูเอล 5  เป็นบทที่ 5 ของหนังสือซามูเอล ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่สองของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 5 ของ 2 ซามูเอลประกอบด้วยเรื่องราวของรัชสมัยดาวิดในเฮโบรนและเยรูซาเล็ม เป็นส่วนหนึ่งของตอนที่ประกอบด้วย 1 ซามูเอล 16 ถึง 2 ซามูเอล 5 ซึ่งเล่าถึงการขึ้นสู่อำนาจของดาวิดในฐานะกษัตริย์แห่งอิสราเอล และเป็นส่วนหนึ่งของตอนที่ประกอบด้วย 2 ซามูเอล 2–8 ซึ่งเล่าถึงยุคทีดาวิดก่อตั้งอาณาจักร
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 25 วรรค 

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q51 (4QSam; 100–50 ปีก่อนคริสตกาล) ซึ่งมีวรรคที่หลงเหลือคือ 1–3, 6–16, 18–19Dead sea scrolls - 2 Samuel4Q51 at the Leon Levy Dead Sea Scrolls Digital Library

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
 2 ซามูเอล 5:1–11: 1 พงศาวดาร 11:1–92 Samuel 5 , Berean Study Bible
 2 ซามูเอล 5:12-25: 1 พงศาวดาร 14:1-9

 สถานที่ 

เกเซอร์
เกบา
ไทระ
บาอัลเป-ราซิม
มิลโล (แนวกั้นดิน)
เยรูซาเล็ม
หุบเขาเรฟาอิม

 วิเคราะห์ 
เรื่องเล่าการขึ้นครองราชย์ของดาวิดในเมืองเฮโบรนใน 2 ซามูเอล 1:1-5.5 มีโครงสร้างดังต่อไปนี้:
A. มองย้อนกลับไปถึงฉากสุดท้ายของ 1 ซามูเอล (1:1)
B. ดาวิดได้รับมงกุฎของซาอูล (1:2-12)
C. ดาวิดประหารผู้ปลงพระชนม์ซาอูล (1:13-16)
D. ดาวิดคร่ำครวญถึงซาอูลกับโยนาธาน (1:17-27)
E. สองกษัตริย์ในแผ่นดิน (2:1-3:6)
E'. หนึ่งกษัตริย์ในแผ่นดิน: อับเนอร์แปรพักตร์ (3:7-27)
D'. ดาวิดคร่ำครวญถึงอับเนอร์ (3:28-39)
C'. ดาวิดประหารผู้ปลงพระชนม์อิชโบเชท (4:1-12)
B'. ดาวิดสวมมงกุฎของซาอูล (5:1-3)
A'. มองไปข้างหน้าถึงรัชสมัยของดาวิดในเยรูซาเล็ม (5:4-5)

กรอบของเรื่องเล่าเกี่ยวกับการขึ้นครองราชย์ของดาวิดในเมืองเฮโบรนเริ่มด้วยวรรคเปิดที่มองย้อนกลับไปถึงบทสุดท้ายของ 1 ซามูเอล (การสิ้นพระชนม์ของซาอูลและการลี้ภัยของดาวิดในศิกลาก) และจบด้วยวรรคปิดที่มองไปข้างหน้าถึงรัชสมัยของดาวิดในเยรูซาเล็ม (2 ซามูเอล 5) การดำเนินเรื่องเริ่มด้วยการที่ดาวิดได้รับมงกุฎของซาอูลและจบลงเมื่อดาวิดได้สวมมงกุฎในที่สุด ดาวิดสั่งประหารชีวิตชาวอามาเลขผู้อ้างว่าช่วยซาอูลในการกระทำอัตวินิบาตกรรมและสั่งประหารชีิวตคนที่ปลงพระองค์อิชโบเชท มีบทคร่ำครวญ 2 บทที่บันทึกไว้ บทแรกสำหรับซาอูลและโยนาธาน อีกบทหนึ่งสั้นกว่าสำหรับอับเนอร์ ใจกลางของเรื่องราวเป็นสองตอนสำคัญคือการมีอยู่ของกษัตริย์ 2 พระองค์ในแผ่นดิน (ดาวิดและอิชโบเชท) เพราะทัพของโยอับไม่สามารถยึดครองอาณาเขตของซาอูลจากการทำศึกได้ แต่ปัญหาคลี่คลายเพราะอิชโบเชทท้าทายอย่างโง่เขลาต่อความภักดีของอับเนอร์ ทำให้อับเนอร์แปรพักตร์ในท้ายที่สุด เป็นผลให้อาณาจักรของซาอูลไปอยู่ภายใต้การปกครองของดาวิด

 ดาวิดรับการเจิมตั้งเป็นกษัตริย์ของทั้งอิสราเอล (5:1–5) 

 ดาวิดพิชิตเยรูซาเล็ม (5:6–10) 

 ชื่อเสียงและครอบครัวที่เติบโตขึ้นของดาวิด (5:11–16) 

 ชัยชนะสองครั้งเหนือชาวฟีลิสเตีย (5:17–25)